钦定古今图书集成/历象汇编/庶征典/第113卷 > 《史记》 > 《天官书》
## 钦定古今图书集成/历象汇编/庶征典/第113卷 > 《史记》 > 《天官书》

氐为天根，主疫。

正义曰：《星经》云：“氐四星，为露寝，听朝所居。其占明大，则臣下奉度。” 《合诚图》云：“氐为宿宫也。” 索隐曰：《尔雅》云：“天根氐也。” 孙炎以为，角亢下系于氐，若木之有根。宋均云“疫疾也。三月榆荚落，故主疫疾也。” 然此时物虽生，而日宿在奎，行毒气，故有疫疾也。正义曰：氐、房、心三宿为灾，于辰在卯，宋之分野。